พิมพ์ลักษณ์ กมลเพชร

พิมพ์ลักษณ์ กมลเพชร (ชื่อเล่น: โหน่ง) เป็นนักแสดง และนักร้องหญิงชาวไทย เริ่มต้นจากการแสดงละครเวทีเรื่อง "วิมานเมือง" ของถกลเกียรติ วีรวรรณ ภายหลังเป็นศิลปินเดี่ยวภายใต้สังกัดเบเกอรี่ มิวสิค ออกอัลบั้มเดี่ยวจำนวน 2 ชุด และอัลบั้มพิเศษจำนวนหลายชุดเช่นกัน ซึ่งในอัลบั้มยังได้วง P.O.P มารับหน้าที่เป็นโปรดิวเซอร์ให้อีกด้วย โดยมีเพลงที่สร้างชื่อเสียงให้กับเธอในระยะเวลานั้น ได้แก่เพลง คนเดียวจริงๆ, ฉันชอบเธอ, เธอที่แสนดี และเพลง ยังรักเธอ เป็นต้น

ภายหลังได้รวมกลุ่มวงดนตรีกับเพื่อนๆ ในชื่อ "วีนัส บัตเตอร์ฟลาย (Venus Butterfly)" ภายใต้สังกัดเลิฟอีส ก่อนจะย้ายเข้าสังกัดสไปซีดิสก์ เป็นวงดนตรีหญิงล้วน แนวร็อกพังค์อินดี้ร็อก ประกอบสมาชิกทั้งหมด 5 คน คือ โหน่ง, เหน่ง, เคธี่, ตาล และอ๋อม โดยพิมลักษณ์ เป็นนักร้องนำของวง และทางวงดนตรียังได้โกอินเตอร์ ออกซิงเกิลในต่างประเทศอีกด้วย

ด้านชีวิตส่วนตัว สำเร็จการศึกษา สถาบันวิจัยประชากรและสังคม มหาวิทยาลัยมหิดล เธอมีน้องสาวซึ่งเป็นสมาชิกวงวีนัส บัตเตอร์ฟลายอีกด้วย คือ "เหน่ง-นิจกานต์ กมลเพชร" ด้านชีวิตครอบครัว สมรสกับ นายไบรอันท์ ชิปแมน (อังกฤษ: Brian Shipman) เมื่อวันที่ 4 เมษายน พ.ศ. 2558 โดยใช้ชีวิตร่วมกันอยู่ที่ ออร์แลนโด รัฐฟลอริดา

ผลงาน

อัลบั้มเดี่ยว

อัลบั้ม Possible! (พ.ศ. 2542) 
 นิ้วโป้ง The Thumb Song
 ทักทาย Hi...!
 วังวน Linger
 Let's Get Crazy!
 มากไปหรือเปล่า Too Much?
 วันดีของฉัน My Perfect Day
 อยากแค่สบายใจ Nothing Serious
 เธอที่แสนดี Sister / Dedicated To Nijji
 ไม่เอาไม่อยากฟัง Shh...
 S.O.S. (Some One Special)

อัลบั้ม Inspired (พ.ศ. 2543) 
 ฉันชอบเธอ (Crush On You) (Acoustic Version)
 ยังรักเธอ (Still)
 เดี๋ยว..เดี๋ยว (Oops!)
 ฝนมากับเธอ (Babe)
 ฉันเคย (Before)
 คนเดียวจริงๆ (Only You)
 Who will say
 ทะเลกับผืนทราย (The Beac)
 ไม่เสียใจอีกแล้ว
 ฉันชอบเธอ (Crush On You)

Venus Butterfly 
 อัลบั้ม Venus Butterfly The First
 อัลบั้ม Songs From Different Scenes #4
 อัลบั้ม Love Is Vol.1
 ซิงเกิ้ลเพลง ไม่เหยียดเพศ ฯลฯ (ดูที่บทความ วีนัส บัตเตอร์ฟลาย)

อัลบั้มอื่น 
 อัลบั้ม Acoustic Trip
 อัลบั้ม Bakery Love Mood
 อัลบั้ม The Favorite 1998-2000
 อัลบั้ม Mars & Venus
 อัลับ้ม เดอะเวิร์กกิงส์ออฟเดอะโซล
 อัลบั้ม Love Is Vol.1

เพลงประกอบละคร/ภาพยนตร์ 
 เพลง ยินดีต้อนรับสู่วิมาน เพลงประกอบละครเวที วิมานเมือง
 เพลง คือเธอ (คู่กับ ฟลุค เกริกพล มัสยวาณิช) เพลงประกอบละครเวที วิมานเมือง
 เพลง อยากบอกว่ารักเธอ (คู่กับ อั๋น ภูวนาท คุนผลิน) เพลงประกอบละคร คุณหนูอารมณ์ร้าย กับผู้ชายปากแข็ง﻿
 เพลง ฤดูที่แตกต่าง (Boyd feat.Venus Butterfly) เพลงประกอบภาพยนตร์ ซีซันส์เชนจ์ เพราะอากาศเปลี่ยนแปลงบ่อย
 เพลง ฤดูที่แตกต่าง (Boyd feat.Venus Butterfly) เพลงประกอบละคร"กุหลาบสีดำ" ช่อง 3
 เพลง พ่อของแผ่นดิน (ผลงานเพลงเนื่องในวันพ่อแห่งชาติ)
 เพลง Hey Mickey ประกอบภาพยนต์เรื่อง Meg (2018)

ผลงานอื่น 
 แสดงละครเวทีเรื่อง "วิมานเมือง" นักแสดงนำ สินจัย เปล่งพานิช, จอห์น รัตนเวโรจน์, เกริกพล มัสยวาณิช และ พิมพ์ลักษณ์ กมลเพชร (พ.ศ. 2540)
 เป็นผู้ประกาศข่าวภาคภาษาอังกฤษ ของทางช่อง 9 เอ็มคอตเอชดี

อ้างอิง

แหล่งข้อมูลอื่น 
 
 วีนัส บัตเตอร์ฟลาย (Venus Butterfly)

นักร้องหญิงชาวไทย
ศิลปินสังกัดเบเกอรี่มิวสิค
ผู้ประกาศข่าวช่อง 9-โมเดิร์นไนน์ทีวี
นักแสดงหญิงชาวไทย
บุคคลจากวิทยาลัยนานาชาติ มหาวิทยาลัยมหิดล